কেন্দ্রীয় সশস্ত্র বাহিনী জাদুঘর
কেন্দ্রীয় সশস্ত্র বাহিনী জাদুঘর ( রুশ: Центральный Музей Вооруженных сил ) বা সোভিয়েত সেনাবাহিনীর জাদুঘর নামেও পরিচিত। এটি রাশিয়ার উত্তর মস্কোতে রেড আর্মি থিয়েটারের কাছে অবস্থিত। এটির প্রথম প্রদর্শনী মস্কোতে সোভিয়েত প্রজাতন্ত্র ও রেড আর্মির সামরিক বাহিনীর স্টেট ইউনিভার্সাল স্টোরের ভবনে সংগঠিত হয়েছিল এবং ২৫ মে ১৯১৯ সালে ভ্লাদিমির লেনিন রেড স্কোয়ারে একটি কুচকাওয়াজের পর এটির উদ্বোধন করেন। ২৩ ডিসেম্বর ১৯১৯ সালে একই স্থানে একটি জাদুঘর-প্রদর্শনী "লাইফ অফ দ্য রেড আর্মি অ্যান্ড ফ্লিট" গঠনের জন্য একটি আদেশ জারি করা হয়, যার উদ্দেশ্য ছিল অক্টোবর বিপ্লবের পর সোভিয়েত রাশিয়ার অর্জন সম্পর্কে জনসাধারণকে অবহিত করা। ১৯২০ সালে কমিউনিস্ট ইন্টারন্যাশনালের দ্বিতীয় কংগ্রেসে আরেকটি প্রদর্শনীর আয়োজন করা হয়। এটি মস্কোতে সোভিয়েত প্রজাতন্ত্র এবং তরুণ সশস্ত্র বাহিনীর জীবন ও কর্ম সম্পর্কে উৎসর্গ করা হয়।[তথ্যসূত্র প্রয়োজন] যা সর্বহারা শ্রেণীর বিজয় রক্ষা করে। ১৯২১ সালে প্রদর্শনীটি রেড আর্মি ও ফ্লিটের যাদুঘরে রূপান্তরিত হয় এবং এটি ১৯২২ সালে ভোজডভিজেঙ্কা ৬-এ একটি বিল্ডিংয়ে (১৯৩০-এর দশকে ভেঙে ফেলা হয়েছিল) স্থানান্তরিত হয়। যা আজকের রাশিয়ান স্টেট লাইব্রেরির বিপরীতে অবস্থিত। ১৯২৪ সালে, সারা দেশে অনুরূপ জাদুঘর খোলার পরে, এটির নামকরণ করা হয় রেড আর্মি ও ফ্লিটের কেন্দ্রীয় জাদুঘর নামে। এটি ১৯২৮ সালে ইয়েকাতেরিনভস্কায়া (বর্তমানে সুভোরোভা ) তে অবস্থিত রেড আর্মির কেন্দ্রীয় হাউসের বাম দিকে স্থানতরিত হয়। ১৯৫১ সালে জাদুঘরটির আবার নামকরণ করা হয় সোভিয়েত সেনাবাহিনীর কেন্দ্রীয় জাদুঘর নামে। ১৯৬৫ সালে বর্তমান অবস্থানে স্থানান্তরিত হয়। এটিকে আবারও ইউএসএসআর-এর সশস্ত্র বাহিনীর কেন্দ্রীয় জাদুঘর হিসাবে নামকরণ করা হয়। এটি ১৯৯৩ সালে তার বর্তমান নামে নাম দেওয়া হয়।